akertrinnet
Store norske leksikon,Realfag,Geologi,Geologisk tidsregning,Istid
Akertrinnet er en markert endemorene som ble dannet under en stopp da innlandsisen i Oslofjord-området trakk seg tilbake ved slutten av siste istid.
Brekanten lå den gang like nord for det nåværende Oslo byområde, og store masser av usortert morene, sand og grus ble avsatt i havet ved iskanten. Akertrinnet ble dannet for ca. 11 200–11 000 år siden. Havet sto da i Oslo ca. 220 meter høyere enn i dag og dette er den høyeste marine grense i Norge.Akertrinnets avleiringer danner rygger som demmer opp Maridalsvannet, Sognsvannet og Bogstadvannet. De ørsmå leirpartiklene ble fraktet med smeltevannet ut i sjøen og avsatt i havet utenfor brefronten og kalles etter de dominerende skjellene for Yngre arcaleire. Noe av denne marine leira er senere blitt til kvikkleire fordi saltet er vasket ut. Les mer i Store norske leksikon trinn israndavsetninger siste istid